Tiekėjams								
DĖL INFORMACIJOS PATEIKIMO 

Informuojame, kad iš suinteresuotų tiekėjų 2026-07-10 CVP IS priemonėmis buvo gauti klausimai dėl vykdomo skelbiamos apklausos būdu viešojo pirkimo „Bendrosios civilinės atsakomybės draudimo paslaugos pirkimo“.

Tiekėjų pateikti klausimai:
1. Prašymas pateikti paaiškinimą 
Techninėje specifikacijoje pateikta informacija apie bendrosios civilinės atsakomybės draudimo žalų istoriją per paskutiniuosius 5 metus nurodo, kad 2025 m. buvo vienas draudžiamasis įvykis. 
Tačiau mūsų turima informacija rodo, kad 2025-2026 m. draudimo laikotarpiu buvo registruoti 6 draudžiamieji įvykiai, kurių bendra išmokų suma sudarė 15 834,90 Eur. 
Prašome paaiškinti šio informacijos neatitikimo priežastis bei, jei reikia, patikslinti techninėje specifikacijoje pateiktą žalų istoriją, kad visi pirkimo procedūros dalyviai turėtų vienodą ir tikslią informaciją, reikalingą draudimo rizikai įvertinti. 

2. Gal yra žinoma koks preliminarus žalos dydis 2025 m. įvykio Volungės g. 5 ( bute trūko prieš buto virtuvės skaitiklį įrengto ventilio korpusas), Alytuje?


Perkančiojo subjekto atsakymas: 
1. Informuojame, kad skelbiamos apklausos „Bendrosios civilinės atsakomybės draudimo paslaugos pirkimas“  techninėje specifikacijoje nurodyta 2025 metų bendrosios civilinės atsakomybės draudimo žalų istorija. 2025 metais – buvo vienas įvykis, kuris nurodytas techninėje specifikacijoje.

2.  Žalos dydis – nežinomas.




